Diari Oficial de la Generalitat Valenciana


Sumari del DOGV 4865, del 19-10-2004 (2004/10645)

RESOLUCIÓ de 14 d'octubre de 2004, de la Conselleria de Benestar Social, per la qual es modifiquen els crèdits que han de finançar les ajudes convocades mitjançant l'Orde de 20 de novembre de 2003, de la Conselleria de Benestar Social, per la qual es regulen i convoquen ajudes dirigides al sosteniment dels distints programes i servicis especialitzats d'intervenció i d'atenció a famílies, menors i adopcions, per a l'exercici corresponent a l'any 2004.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4865

Data del DOGV
:   19-10-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/10925


Data del document
:   14-10-2004

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * servei social
    * família
    * reinserció social
    * delinqüència juvenil
    * ajuda pública
    * adopció
    * jurisdicció de menors
    * suport econòmic
    * ajuda social

RESOLUCIÓ de 14 d'octubre de 2004, de la Conselleria de Benestar Social, per la qual es modifiquen els crèdits que han de finançar les ajudes convocades mitjançant l'Orde de 20 de novembre de 2003, de la Conselleria de Benestar Social, per la qual es regulen i convoquen ajudes dirigides al sosteniment dels distints programes i servicis especialitzats d'intervenció i d'atenció a famílies, menors i adopcions, per a l'exercici corresponent a l'any 2004. [2004/X10557]
  
La Conselleria de Benestar Social, mitjançant l'Orde de 20 de novembre de 2003, publicada en el DOGV núm. 4.647, de data 10 de desembre, han regulat i han convocat ajudes dirigides al sosteniment dels distins programes i servicis especialitzats d'intervenció i d'atenció a famílies, menors i adopció per a l'exercici corresponent a l'any 2004.
  
Una vegada aprovada i publicada la Llei 17/2003, de 30 de desembre, de Pressupostos de la Generalitat Valenciana, per a l'exercici 2004 (DOGV núm. 4.661, de data 31 de desembre de 2003), en aplicació d'allò que establix la disposició addicional primera de l'esmentada Orde, i d'acord amb allò previst en l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, es va procedir, mitjançant Resolució de 13 de febrer de 2004 de la Conselleria de Benestar Social (DOGV núm. 4.701, de data 24 de febrer de 2004, correcció d'errors DOGV núm. 4.462, de 26 de febrer de 2004), a donar publicitat als crèdits i a les línies de subvenció destinades a finançar les ajudes convocades per l'Orde de 20 de novembre de 2003.
  
En estos moments hi ha disponibilitat pressupostària en les línies T-2504 (Foment Programa d'Adopcions i Acolliment), cosa que permet incrementar el finançament de l'Orde de 20 de novembre de 2003.
  
Per tant, basant-se en tot el que s'ha exposat i en les competències d'esta Conselleria de Benestar Social, resolc:
  
Primer
  
Modificar la quantia dels crèdits destinats a finançar les ajudes regulades en l'Orde de 20 de novembre de 2003, de la Conselleria de Benestar Social (DOGV núm. 4.647, de 10 de desembre) de la línia de subvenció que tot seguit s'indica:
  
Denominació: Foment Programa d'Adopcions i Acolliment.
  
Projecte:T-2504.
  
Consignació pressupostària: Increment de 4.380,00 euros, i passa de 252.490,00 euros a 256.870,00 euros.
  
Procedència i quantia dels fons propis.
  
Segon
  
Publicar la present resolució en el Diari Oficial de la Generalitat Valenciana.